【明報專訊】吳業坤(坤哥)昨日到沙田舉行新專輯《ただいま》粉絲簽名見面會,表示日前出席麥明詩婚禮後病倒,聽聞當日很多人出席完都不舒服,相信是人多聚集,「前兩日發冷發熱,太太不在港,得隻狗同我相依為命,因為要餵隻狗食飯,成為我每日落牀動力,好彩簽唱會前痊癒,雖然唱到歌,但表現不穩定,未如理想,希望大家見諒」。
坤哥相隔5年推出新碟,開心之餘又感觸良多,透露將出發到日本拍攝幾首新歌MV,可以寓工作於少少旅遊慶祝生日,「今次太太不會同行,所以過埋正日生日先飛」。他表示過往的MV,包括太太共有3次由日本人任女主角,今次亦有此意,交太太幫手決定人選,「不會有親熱鏡頭,也不會騷肌,發覺冇乜着數,得自己辛苦,冇乜驚喜」。他表示將來歌曲希望走日系路線,可會寫日文歌送給太太?他說:「之前寫過一首,未經太太同意就拿作旅遊節目《#好掛住日本》主題曲,我會努力再試吓寫歌給太太。」
記者:林祖傑
相關字詞﹕吳業坤